CELEX: 22012D0075
Language: el
Date: 2012-04-30 00:00:00
Title: Απόφαση της Μεικτής Επιτροπής του ΕΟΧ αριθ. 75/2012, της 30ής Απριλίου 2012 , για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ

13.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 248/4
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 75/2012
   της 30ής Απριλίου 2012
   για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα I της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 34/2012 της 30ής Μαρτίου 2012 (1).
            
         
               (2)
            
            
               Ο κανονισμός (ΕΚ) αριθ. 1099/2009 του Συμβουλίου, της 24ης Σεπτεμβρίου 2009, για την προστασία των ζώων κατά τη θανάτωσή τους (2), πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΕ) αριθ. 150/2011 της Επιτροπής, της 18ης Φεβρουαρίου 2011, για την τροποποίηση του παραρτήματος III του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου όσον αφορά τα εκτρεφόμενα και τα άγρια θηράματα και το κρέας των εκτρεφόμενων και των αγρίων θηραμάτων (3), πρέπει να ενσωματωθεί στη συμφωνία.
            
         
               (4)
            
            
               Ο κανονισμός (ΕΕ) αριθ. 151/2011 της Επιτροπής, της 18ης Φεβρουαρίου 2011, για την τροποποίηση του παραρτήματος I του κανονισμού (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου όσον αφορά τα εκτρεφόμενα θηράματα (4), πρέπει να ενσωματωθεί στη συμφωνία.
            
         
               (5)
            
            
               Ο κανονισμός (ΕΚ) αριθ. 1099/2009 καταργεί την οδηγία 93/119/ΕΚ (5), η οποία έχει ενσωματωθεί στη συμφωνία και η οποία, συνεπώς, πρέπει να διαγραφεί από τη συμφωνία με ισχύ από τις 8 Δεκεμβρίου 2019.
            
         
               (6)
            
            
               Η παρούσα απόφαση αφορά νομοθεσία σχετικά με κτηνιατρικά θέματα. Η εν λόγω νομοθεσία σχετικά με κτηνιατρικά θέματα δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας. Ως εκ τούτου, η παρούσα απόφαση δεν εφαρμόζεται στο Λιχτενστάιν,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κεφάλαιο I του παραρτήματος I της συμφωνίας τροποποιείται ως εξής:
   
               1)
            
            
               Οι λέξεις «όπως τροποποιήθηκε από» αντικαθίστανται από τις λέξεις «όπως τροποποιήθηκε και καταργήθηκε από» στο σημείο 2 (οδηγία 93/119/ΕΚ του Συμβουλίου) του μέρους 9.1.
            
         
               2)
            
            
               Στο σημείο 2 (οδηγία 93/119/ΕΚ του Συμβουλίου) του μέρους 9.1, προστίθεται η ακόλουθη περίπτωση:
               
                           «—
                        
                        
                           
                              32009 R 1099: Κανονισμός (ΕΚ) αριθ. 1099/2009 του Συμβουλίου της 24ης Σεπτεμβρίου 2009 (ΕΕ L 303 της 18.11.2009, σ. 1).».
                        
                     
         
               3)
            
            
               Το κείμενο του σημείου 2 (οδηγία 93/119/ΕΚ του Συμβουλίου) διαγράφεται με ισχύ από τις 8 Δεκεμβρίου 2019.
            
         
               4)
            
            
               Μετά το σημείο 2 (οδηγία 93/119/ΕΚ του Συμβουλίου) του μέρους 9.1, παρεμβάλλεται το ακόλουθο σημείο:
               
                           «2α.
                        
                        
                           
                              32009 R 1099: Κανονισμός (ΕΚ) αριθ. 1099/2009 του Συμβουλίου, της 24ης Σεπτεμβρίου 2009 για την προστασία των ζώων κατά τη θανάτωσή τους (ΕΕ L 303 της 18.11.2009, σ. 1).».
                        
                     
         
               5)
            
            
               Στο σημείο 17 [κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου], του μέρους 6.1, προστίθεται η ακόλουθη περίπτωση:
               
                           «—
                        
                        
                           
                              32011 R 0150: κανονισμός (ΕΕ) αριθ. 150/2011 της Επιτροπής της 18ης Φεβρουαρίου 2011 (ΕΕ L 46 της 19.2.2011, σ. 14).».
                        
                     
         
               6)
            
            
               Στο σημείο 12 [κανονισμός (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου], του μέρους 1.1, προστίθεται η ακόλουθη περίπτωση:
               
                           «—
                        
                        
                           
                              32011 R 0151: κανονισμός (ΕΕ) αριθ. 151/2011 της Επιτροπής της 18ης Φεβρουαρίου 2011 (ΕΕ L 46 της 19.2.2011, σ. 17).».
                        
                     
         Άρθρο 2
   Τα κείμενα του κανονισμού (ΕΚ) αριθ. 1099/2009 και των κανονισμών (ΕΕ) αριθ. 150/2011 και (ΕΕ) αριθ. 151/2011 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 1η Μαΐου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (6).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 30 Απριλίου 2012.
      
         
            Για τη Μεικτή Επιτροπή του ΕΟΧ
         
         
            Ο ασκών καθήκοντα Προέδρου
         
         Gianluca GRIPPA
      
   
   
      (1)  ΕΕ L 207 της 2.8.2012, σ. 1.
   
      (2)  ΕΕ L 303 της 18.11.2009, σ. 1.
   
      (3)  ΕΕ L 46 της 19.2.2011, σ. 14.
   
      (4)  ΕΕ L 46 της 19.2.2011, σ. 17.
   
      (5)  ΕΕ L 340 της 31.12.1993, σ. 21.
   
      (6)  Δεν έχουν αναφερθεί συνταγματικές απαιτήσεις.